Megdobták a női kézi-vb álomgólját
Az RTL Klub munkatársa 47 éves volt.
Csütörtökön este a címvédő norvég válogatott magabiztos 34-16-os győzelmet aratott Csehország felett a németországi női kézilabda-világbajnokságon, így négy fordulót követően is hibátlan a csapat a magyarok csoportjában.

Bár a meccs egésze a norvégokról szólt, a mérkőzés és talán a vébé eddigi legszebb gólját egy cseh játékos szerezte: egy magasnak tűnő indítást kapott el Veronika Mala a levegőben az első félidőben, ami már önmagában bravúr, de ebből a helyzetből még a kapuba is tudta dobni a labdát a meglepett Katrine Lunde mellett. Malának ez volt az egyedüli találata a mérkőzésen.

  Eh, ahora sí les dejo el gol de Veronica Mala. 👏🏽👏🏽👏🏽🇨🇿 pic.twitter.com/8b0HPaxdk3

  — Laura Agena (@flotadora) 2017. december 7.

A norvégok 18 gólos győzelme azt is jelenti, hogy a magyar válogatottnak pénteken a döntetlen is elég ahhoz, hogy a csoport harmadik helyén végezzen. A mérkőzés 18 órakor kezdődik. Kim Rasmussen csapata csütörtökön a lengyeleket győzte le, ezzel biztossá vált, hogy ott leszünk a nyolcaddöntőben.

A B csoport állása négy forduló után

-   1. Norvégia 8 pont
-   2. Svédország 6
-   3. Magyarország 4 (108-98)
-   4. Csehország 4 (105-117)
-   5. Lengyelország 2
-   6. Argentína 0

Fotó: Lukasz Laskowski/PressFocus/MB Media/Getty Images
Sport